પેલેએ તેમની કારકિર્દીમાં 6 વખત 5 ગોલ, 30 વખત 4 ગોલ અને 92 વખત ત્રણ ગોલ કર્યા. 1964માં બોટાફોગો વિરૂદ્ધ એક મેચ દરમિયાન પેલેએ 8 વખત નેટ પાછળ ધકેલી હતી. કુલ 1363 મેચોમાં 1281 ગોલ નોંધાવનાર પેલેએ 92 વખત બ્રાઝીલ ટીમનું પ્રતિનિધિત્વ કર્યું. 1974માં પેલેએ ફૂટબોલમાંથી નિવૃત્તિ સ્વીકારી. જો કે તેના એક વર્ષ પછી તેણે અમેરીકામાં ફૂટબોલની રમત લોકપ્રિય બનાવવાના ઉમદા આશયથી ન્યૂયોર્કના કોસમોસ ક્લબ તરફથી ફરીવાર રમવાનું શરૂ કર્યું. અંતે 1977માં હંમેશા માટે તેણે તેના કિકિંગ શૂઝ કાઢી નાંખ્યા.